ওয়ালেট বন্ধের প্রসঙ্গে পাঠাওয়ের সিইও আরো বলেন, ‘আমাদের সেবাটি ছিল ক্লোজড ওয়ালেট, যার কার্যক্রম পরিচালনার জন্য সুনির্দিষ্ট নীতিমালা বাংলাদেশে নেই। অন্যদিকে ওপেন ওয়ালেটের জন্য বিস্তারিত নীতিমালা রয়েছে। ভবিষ্যতে এই সেবাটিকে আরো ভালোভাবে পরিবর্তন করে ‘ওপেন ওয়ালেট’ আকারে আমরা নিয়ে আসব। যাতে কোনভাবে নীতি লঙ্ঘন না হয়। সেই সাথে ওপেন ওয়ালেট সেবা পরিচালনার জন্য প্রয়োজনীয় সব শর্ত পূরণ করেই ফিরব আমরা’। গত ছয় সপ্তাহ ধরে এই সেবা চালু রয়েছে বলে জানান তিনি।